Andreas Kofler

**Andreas Kofler** nekadašnji je austrijski skijaš-skakač. Bio je član kluba SV Innsbruck Bergisel, kao i Gregor Schlierenzauer.

## Karijera 
U austrijsku reprezentaciju ušao je u dobi od 18 godina, a u Svjetskom kupu debitirao je 29. novembra 2002. u finskom Kuusamu.

Do prve pobjede došao je 4. februara 2006. u njemačkom Willingenu. Na ZOI 2006. u Torinu osvojio je srebrnu medalju na velikoj skakaonici, zaostavši samo 0,1 bod za zemljakom Thomasom Morgensternom, s kojim je kasnije osvojio ekipno zlato. Na Svjetskom prvenstvu 2007. u Sapporu osvojio je još jedno ekipno zlato, a pojedinačno je bio šesti. Na kraju sezone bio je drugoplasirani u ukupnom poretku Nordijske turneje; bolji je bio jedino Adam Małysz.

Nakon dobrog početka sezone 2007/08. i dva druga mjesta iza Morgensterna Kofler je doživio padove u Engelbergu i Oberstdorfu. Iako nije bio ozbiljnije povrijeđen, mučio se s lošom formom do kraja sezone, ali i u cijeloj sljedećoj.

Loš niz prekinuo je upravo u Engelbergu krajem 2009, osvojivši treće mjesto. Tokom iste sezone uspio je osvojiti prestižnu Novogodišnju turneju, ispred Ahonena i Loitzla, pobijedivši na prvoj stanici u Oberstdorfu. Na ZOI 2010. u Vancouveru podbacio je na maloj skakaonici, zauzevši 19. mjesto. Međutim, popravio se na velikoj, osvojivši nezahvalno četvrto mjesto, samo bod od diobe bronzane medalje. Iz Vancouvera se ipak vratio s medaljom s obzirom na to da je Austrija odbranila zlato iz Torina u ekipnim skokovima.

U sljedećoj sezoni ostvario je tri pobjede, uključujući i onu na samom otvaranju sezone u Kuusamu. Uprkos nedostatku treninga zbog problema s međupršljenskim diskovima, sezonu 2011/12. počeo je vrlo uspješno, pobijedivši na prva dva takmičenja sezone u Lillehammeru.

Dana 6. maja 2019. na konferenciji za novinare u Beču objavio je završetak sportske karijere, najavivši da će se posvetiti policijskoj službi.

## Lični život 
Godine 2007. počeo je sa četverogodišnjom obukom s ciljem da postane član austrijskih policijskih snaga. Obuka je bila u okviru policijskog programa za aktivne sportiste. U maju 2011. položio je posljednje ispite i time zaključio obuku. U njegove hobije spadaju telemark-skijanje, nogomet, surfanje i penjanje. Trenutno živi u Thauru (Tirol).

Oženio se dugogodišnjom djevojkom Mirjam 20. maja 2017. u Miedersu, a 1. juna 2018. dobili su kćerku Luise.

## Rezultati u Svjetskom kupu 
### Postolja 
### Postolja po sezonama 
### Ukupni poredak 
### Novogodišnja turneja 
### Raw Air 
### Nordijska turneja 
### Svj. kup u letovima 
### Ljetni Grand Prix 
## Reference 
## Vanjski linkovi 
* Službeni sajt  
* Koflrov profil na FIS-u 

Kategorija:Rođeni 1984.
Kategorija:Živi ljudi
Kategorija:Biografije, Innsbruck
Kategorija:Austrijski skijaši-skakači
Kategorija:Austrijski olimpijci u skijaškim skokovima
Kategorija:Skijaši-skakači na Zimskim olimpijskim igrama 2006.
Kategorija:Skijaši-skakači na Zimskim olimpijskim igrama 2010.
Kategorija:Osvajači zlatne medalje na Olimpijskim igrama (Austrija)
Kategorija:Osvajači srebrne medalje na Olimpijskim igrama (Austrija)
Kategorija:Osvajači medalja na Zimskim olimpijskim igrama 2006.
Kategorija:Osvajači medalja na Zimskim olimpijskim igrama 2010.